Not Now John

«Not Now John» er ein song av Pink Floyd frå 1983 og albumet The Final Cut. Songen er den einaste songen på albumet sungen av David Gilmour, i tillegg til Roger Waters, som syng resten av songane. Songen vart korta ned og gjeven ut på singel, der ordet «fuck» vart sensurert. Dette var den einaste singelen frå albumet. 

Tyding
Teksten, skriven av Roger Waters, omhandlar krig (særleg Falklandskrigen) og kritikk av statsminister Margaret Thatcher, i tillegg til generell kritikk av grådigheit og korrupsjon, som Waters meinte var ein fare for samfunnet. Han syner òg det bestikkelege og ufruktbare arbeidet i Amerika, Europa og Japan i etterkrigstida. Teksten fortel hovudsakleg om endringar i global handel og at ein ny leiar dukkar opp i forbruksvareindustrien, Japan.

«John» i tittelen referer ikkje til ein spesifikk person, men vert meir nytta på same vis som «mate» eller «pal». 

Video

Musikkvideoen for songen syner eit japansk barn som går gjennom ein fabrikk på leit etter ein soldat. Barnet vert møtt av fabrikkarbeidarar som speler kort og geishajenter før han fell død om frå eit stillas og vert funnen av ein krigsveteran frå andre verdskrigen (spelt av Alex McAvoy, som òg spelte læraren i Pink Floyd The Wall).

Komposisjon

I motsetnad til dei andre songane på The Final Cut er «Not Now John» ein livleg song med eit drivande tempo. Gilmour og Waters deler vokalen, på liknande vis som på «Comfortably Numb» på The Wall og dei representerer forskjellige «roller» eller synspunkt - Gilmour er den sjølvtente uvitande lekmannen, medan Waters er den intellektuelle, ansvarlege observatøren av ulukkene i verda.[ Not Now John, Pink Floyd], Allmusic. Water syng derimot versa knytt til rolla til Gilmour mot slutten av songen. 

Singel
«Not Now John» vart gjeven ut på singel den 3. mai 1983. Setninga «fuck all that», som vert gjenteken fleire gonger gjennom songen, vart byta ut med «stuff all that». 

«The Hero's Return» vart gjeven ut som B-side og inneheldt eit ekstra vers som ikkje er på albumversjonen. Ein 12"-utgåve vart òg gjeven ut i Storbritannia, med dei to spora frå singelen på side ein og albumversjonen av «Not Now John» på side 2. Singelen nådde 30. plass i Storbritannia og 7. plass den amerikanske Top Tracks rocklista. 

Medverkande
Pink Floyd
Roger Waters – vokal, bassgitar, 12-strengsgitar, lydbandeffektar, synthesizer
David Gilmour – vokal, elektrisk gitar
Nick Mason – trommer
Andre medverkande
Andy Bown – Hammondorgel
Doreen Chanter – korvokal 
Irene Chanter – korvokal 

Kjelder 
Denne artikkelen bygger på «Not Now John» frå ,  den 21. februar 2011. 
 oppgav desse kjeldene:

Kategori:Pink Floyd-songar
Kategori:Singlar frå 1983
Kategori:Britiske hardrocksongar
Kategori:Fleirspråklege songar
Kategori:Protestsongar
Kategori:Songar om atomkrig og atomvåpen
Kategori:Songar skrivne av Roger Waters
Kategori:Songar produserte av Roger Waters
Kategori:Songar frå 1983

he:The Final Cut